CELEX: 32009R0910
Language: fi
Date: 2009-09-29 00:00:00
Title: Komission asetus (EY) N:o 910/2009, annettu 29 päivänä syyskuuta 2009 , Saccharomyces cerevisiae CNCM I-1077 -valmisteen uuden käyttötavan hyväksymisestä hevosten rehun lisäaineena (hyväksynnän haltija Lallemand SAS) (ETA:n kannalta merkityksellinen teksti)

30.9.2009   
            
            
               FI
            
            
               Euroopan unionin virallinen lehti
            
            
               L 257/7
            
         
      KOMISSION ASETUS (EY) N:o 910/2009,
   annettu 29 päivänä syyskuuta 2009,
   
      Saccharomyces cerevisiae CNCM I-1077 -valmisteen uuden käyttötavan hyväksymisestä hevosten rehun lisäaineena (hyväksynnän haltija Lallemand SAS)
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Tällä asetuksella hyväksytään Saccharomyces cerevisiae CNCM I-1077 -valmisteen uusi käyttötapa hevosten rehun lisäaineena.
            
         
               (3)
            
            
               Asetuksen (EY) N:o 1831/2003 7 artiklan mukaisesti on jätetty hakemus tämän asetuksen liitteessä esitetyn valmisteen hyväksyntää varten. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, on tehnyt riskinarvioinnin asetuksen (EY) N:o 1831/2003 8 artiklan 3 kohdan mukaisesti.
            
         
               (5)
            
            
               Hakemus koskee Saccharomyces cerevisiae CNCM I-1077 -valmisteen uutta käyttötapaa hevosten rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (6)
            
            
               Kyseisen valmisteen käyttö on hyväksytty komission asetuksella (EY) N:o 226/2007 (2) kymmeneksi vuodeksi lypsävien vuohien ja lypsävien uuhien ruokinnassa ja komission asetuksella (EY) N:o 1293/2008 (3) kymmeneksi vuodeksi karitsoiden ruokinnassa.
            
         
               (7)
            
            
               On toimitettu uusia tietoja, jotka tukevat hakemusta valmisteen hyväksymiseksi hevosten ruokinnassa. Elintarviketurvallisuusviranomainen totesi 12 päivänä syyskuuta 2006 (4) ja 1 päivänä huhtikuuta 2009 (5) antamissaan lausunnoissa, ettei Saccharomyces cerevisiae CNCM I-1077 -valmisteella ole haitallisia vaikutuksia eläinten tai ihmisten terveyteen tai ympäristöön ja että valmisteen käyttö voi huomattavasti tehostaa kuitujen sulatusta. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Se myös vahvisti rehun lisäaineen analyysimenetelmää koskevan raportin, jonka on laatinut asetuksella (EY) N:o 1831/2003 perustettu yhteisön vertailulaboratorio.
            
         
               (8)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Kyseisen valmisteen käyttö tämän asetuksen liitteessä kuvatulla tavalla olisi sen vuoksi hyväksyttävä.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EUVL L 64, 2.3.2007, s. 26.
   
      (3)  EUVL L 340, 19.12.2008, s. 38.
   
      (4)  The EFSA Journal (2006) 385, s. 1.
   
      (5)  The EFSA Journal (2009) 1040, s. 1.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a1711
               
               
                  LALLEMAND SAS
               
               
                  
                     Saccharomyces cerevisiae CNCM I-1077
               
               
                  
                               
                           
                           
                              Lisäaineen koostumus:
                              
                                           
                                       
                                       
                                          kiinteänä:
                                          elinkelpoisista kuivatuista soluista tehty Saccharomyces cerevisiae CNCM I-1077 -valmiste, jonka taattu vähimmäispitoisuus on 2 × 1010 PMY/g.
                                       
                                    
                                           
                                       
                                       
                                          päällystettynä:
                                          elinkelpoisista kuivatuista soluista tehty Saccharomyces cerevisiae CNCM I-1077 -valmiste, jonka taattu vähimmäispitoisuus on 1 × 1010 PMY/g.
                                       
                                    
                        
                               
                           
                           
                              Tehoaineen ominaispiirteiden kuvaus:
                              
                                 Saccharomyces cerevisiae CNCM I-1077: 80 % elinkelpoisia kuivattuja soluja ja 14 % elinkelvottomia soluja.
                           
                        
                               
                           
                           
                              Analyysimenetelmä (1):
                              Maljavalumenetelmä ja molekyylitunnistus (PCR).
                           
                        
               
                  Hevoset
               
               
                  —
               
               
                  3,0 × 109
                  
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Voidaan käyttää päällystetyssä muodossa ainoastaan rakeistetun rehun yhteydessä.
                           
                        
                              3.
                           
                           
                              Jos tuotetta käsitellään tai sekoitetaan suljetussa tilassa, on sekoituksen aikana käytettävä turvalaseja ja suojamaskeja, jos sekoittimia ei ole varustettu poistoilmajärjestelmällä.
                           
                        
               
                  20.10.2019
               
            
         (1)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives